पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को जिला मुख्यालय से दो किमी दूर हीरापुर मुक्तिधाम के पास तांदुला नदी में एक पांच माह के अविकसित भ्रूण को किसी अज्ञात व्यक्ति ने फेंक दिया। सुबह 10 बजे इसकी जानकारी मिलने के बाद गांव के कोटवार विजय कुमार ने बालोद थाने में इसकी सूचना दी। पुलिस मौके पर पहुंची और पंचनामा तैयार कर भ्रूण को डिब्बे में पैक कर पोस्टमार्टम के लिए अस्पताल भिजवाया।
पुलिस के अनुसार किसी गर्भवती ने अबॉर्शन कर पेट में पल रहे बच्चे को मारकर फेंका है। पांच माह के भ्रूण ने एक बच्ची का रूप ले लिया था। हाथ-पैर और शरीर के कई अंग बन गए थे। सिर में बाल भी आ चुके थे। ऐसे वक्त में किसी निर्दयी के द्वारा इस घटना को अंजाम दिया गया। इस घटना के बाद पूरे गांव में आक्रोश है। भले ही नन्ही सी जान को मारने वाली मां को दुख नहीं हुआ होगा। लेकिन बच्ची को हाथ में लेकर बाहर निकालने वाले हीरापुर के ग्राम प्रमुख संतराम निषाद और सेवक राम निषाद की आंखें नम हो गई।
किसने यह घिनौना काम किया जांच चल रही है
बालोद थाना के सब इंस्पेक्टर शिशिर पांडेय ने बताया कि मौके पर भ्रूण मिला है। किसके द्वारा इस प्रकार का घिनौना काम किया गया। इसकी अभी जांच चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn